Եվգենի Ալեքսեև

Եվգենի Վլադիմիրի Ալեքսեև (, ), ռուս շախմատիստ, գրոսմայստեր (2002), 2006 թ. Ռուսաստանի չեմպիոն։ Ռուսաստանի գրոսմայստեր 2012 թ. փետրվարի 7-ից։

Կենսագրություն 
Մինչև 14 տարեկանների Ռուսաստանի պատանիների չեմպիոն (1998 և 1999 թթ.)։

2000 թ. համաշխարհային մանկական շախմատային օլիմպիադայի հաղթող։

2001 թ. Ալեքսեևը երկրորդ տեղն է գրավում Սանկտ Պետերբուրգի առաջնությունում և հաղթում Թել Ավիվի մրցաշարում։ 2002 թ. նա հաղթում է Ալեքսադր Պետրովի հուշամրցաշարում և «Հոոգովեն օպենում» նույն թվականին ստանում է միջազգային գրոսմայստերի կոչում։

2006 թ. դեկտեմբերին Եվգենի Ալեքսեևը դառնում է Ռուսաստանի չեմպիոն։ Ռուսաստանի առաջնության գերեզրափակիչը կայացավ Մոսկվայում 2006 թ. դեկտեմբերի 3-ից 15-ը։ Եվգենի Ալեքսեևը և Դմիտրի Յակովենկոն վաստակեցին 7,5-ական միավոր։ Ռուսաստանի չեմպիոնին որոշելու համար նրանք արագ շախմատի երկու պարտիա խաղացին միմյանց հետ։ Առաջինն ավարտվեց ոչ-ոքի, իսկ երկրորդում հաղթեց Եվգենի Ալեքսեևը և դարձավ Ռուսաստանի չեմպիոն։

2007 թ. փետրվարին Եվգենի Ալեքսեևը 9 հնարավորից վաստակեց 7 միավոր և հաղթեց ավանդական «Աերոֆլոտ օպեն 2007» ներկայացուցչական մրցաշարում։ Հաղթելով այս մրցաշարում՝ Ալեքսեևը հնարավորություն ստացավ մասնակցելու Դորտմունդի գերմցաշարին (Sparkassen Chess Meeting 2007), որտեղ բաժանեց երկրորդից չորրորդ տեղերը։

2010 թ. հունվարի դրությամբ Ալեքսեևի գործակիցը 2703 էր, դա 10-րդ գործակիցն էր Ռուսաստանի շախմատիստների մեջ և 34-րդ աշխարհում։

Գործակցի փոփոխությունները

Ծանոթագրություններ

Արտաքին հղումներ 
 Եվգենի Ալեքսեևի անձնական քարտը ՖԻԴԵ-ի կայքում 
 Եվգենի Ալեքսեևի պարտիաները 
 Եվգենի Ալեքսեևի անձնական քարտը 365chess.com կայքում

Ռուս շախմատիստներ
Շախմատի գրոսմայստերներ
Շախմատիստներ այբբենական կարգով